Keta (žuvis)

Keta (Oncorhynchus keta) – lašišinių (Salmonidae) šeimos žuvis. Paplitusi Ramiojo vandenyno šiaurinėje dalyje.

Kūno ilgis iki 1 m (paprastai ~58 cm), masė iki 15,9 kg (dažniausiai 6 kg). Praeivė. Suaugusios žuvys laikosi vandenyne ar jų pakrantėse (iki Korėjos ir Kalifornijos pietuose). Pavasarį migruoja į šiaurę – neršia Amūro, Lenos, Jukono, Makenzio upių baseinuose.Oncorhynchus keta (Walbaum, 1792), fishbase.seAugerot, Xanthippe; Foley, Dana Nadel (2005). Atlas of Pacific salmon: the first map-based status assessment of salmon in the North Pacific. University of California Press. pp. 68–71. Minta vėžiagyviais, sparnakojais moliuskais, smulkiomis žuvimis. Subręsta 3–4 metais. Veisimosi metu nesimaitina, jų kūnas (ypač patinų) tampa aukštesnis, patamsėja, atsiranda skersinių dryžių, pailgėja žiomenys, išauga stiprūs dantys. Neršia rudenį, išneršusios žūva.

Svarbus verslo objektas, ypač Tolimuosiuose Rytuose. Keta vertinama dėl skanios žuvienos ir raudonųjų ikrų. Parduodamos konservuotos, šviežios, sūdytos, rūkytos, šaldytos. 2010 m. pagauta 313 tūkst. tonų ketų (daugiausia Japonijoje, Rusijoje ir JAV).„Annual Statistics 2010: Commercial salmon catch by species and country“. NPAFC Statistical Yearbook. North Pacific Anadromous Fish Commission.

 Šaltiniai 

Kategorija:Lašišinės